
az alulírott napon és helyen, az alábbi feltételekkel:

Bevezető

Szerződő felek jelen szerződést annak érdekében kötik, hogy az Önkormányzat a Magyarország helyi önkormányzatairól szóló 2011. évi CLXXXIX. törvény (Mötv.) által meghatározott önkormányzati feladatok ellátását a lehető leghatékonyabb módon tudja biztosítani az érintettek számára.
A Mötv. 13. § (1) bekezdése határozza meg a helyi közügyek, valamint a helyben biztosítható közfeladatok körében ellátandó helyi önkormányzati feladatokat, melyek jelen szerződésnek is tárgyát képezik, így: a településüzemeltetés, a környezet-egészségügy, a kistermelők, őstermelők számára értékesítési lehetőség biztosítása, ideértve a hétvégi árusítás lehetőségét is, a sport és ifjúsági ügyek.
Jelen szerződés megkötésénél a szerződő felek figyelemmel voltak arra, hogy az Önkormányzat által jelen szerződés keretében nyújtott ellentételezés megfeleljen az alábbi európai uniós és hazai szabályoknak, amelyek az állami, önkormányzati támogatásokra vonatkoznak.
· A Bizottság 2012/21/EU Határozata (HL L 7., 2012.1.11., 3-10.o.) az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról
· Az Európai Uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011.(III.22.) Korm. rendelet
· A közbeszerzésekről szóló 2011. évi CVIII. törvény
· A nemzeti vagyonról szóló 2011. évi CXCVI. törvény
Felek a hivatkozott  rendelkezések alkalmazásával határozták meg a Kft. által kötelezően ellátandó közszolgáltatásokat, az ellentételezés kiszámítása objektív és átlátható paraméterek alapján történt, így az ellentételezés nem haladja meg a közszolgáltatási kötelezettség biztosításához szükséges költségek fedezéséhez szükséges összeget és a felek azon költségek elemzése alapján határozták meg, amelyek fejében egy átlagos, jól vezetett és a közszolgáltatási kötelezettséggel kapcsolatos követelményeknek való megfeleléshez szükséges eszközökkel rendelkező vállalkozás tudja biztosítani a szerződésben meghatározott kötelezettségeket.

Szerződő felek a vonatkozó jogszabályi rendelkezések alapján jelen szerződést
1. Köztisztasági tevékenység, parkfenntartás, kertészeti tevékenység, temetőfenntartás
2. Önkormányzati intézmények karbantartása, felújítása
3. Játszóterek, sportlétesítmények, helyi piac üzemeltetése
4. Önkormányzati utak, járdák, közterek, zöldfelületek fenntartása, üzemeltetése, karbantartása, felújítása, csapadékvíz-elvezetés
valamint ezen szolgáltatások feltételeinek biztosításával a helyi közszolgáltatások keretében végzett tevékenység ellátása érdekében kötik.

Általános rendelkezések

1. A Kft. a meghatározott tevékenységeket a mindenkor hatályos vonatkozó jogszabályok illetve az Önkormányzattal kötött megállapodásokban foglaltak alapján látja el.
2. Az Önkormányzat a Bevezetőben meghatározott közfeladatok és közszolgáltatások ellátása érdekében, az ehhez szükséges költségek fedezése céljából kompenzációt nyújt a Kft. részére.
3. Jelen szerződés 2016. január 1. napján lép hatályba.
4. Jelen szerződést a Felek határozott időtartamra, a szerződés hatálybalépését követő 10 éves időtartamra kötik. 
5. Felek megállapodnak abban, hogy a Bevezetőben meghatározott célok megvalósulása érdekében
5.1. az Önkormányzat a jelen szerződés hatálya alá tartozó ingatlanokat érintő műszaki feladatokkal kapcsolatos döntése, határozata előtt köteles a Kft-vel egyeztetni,
5.2. az Önkormányzat rendszeresen, előzetesen tájékoztatja a jelen szerződés hatálya alá tartozó műszaki feladatokat érintő várható döntésekről, határozatokról és rendeletekről, illetve bevonja azok előkészítésébe a Kft-t,
5.3. az Önkormányzat gondoskodik a hatáskörébe tartozó és jelen szerződés alapján ellátandó feladatokat érintő jogi szabályozás teljeskörűségéről.

I.
Közfeladatok ellátása

1. Felek megállapodnak, hogy az Önkormányzat a Közszolgáltatót az alábbi feladatok ellátásával bízza meg:

	Köztisztasági tevékenység, parkfenntartás, kertészeti tevékenység, 	temetőfenntartás

1.1. közterületek tisztántartása, 
1.2. parkgondozás, 
1.3. közterületi padok karbantartása, felújítása,
1.4. virágosítás,
1.5. fasorok fenntartása,
1.6. fakivágás, gallyazás, 
1.7.babafa ültetés, 
1.8. fűnyírás, 
1.9. vízelvezető árkok karbantartása
1.10. temetőfenntartás a kegyeleti közszolgáltatási szerződésben foglaltak szerint,
1.11. közreműködés a közterületen elhelyezett hulladéktárolók ürítésében, 
1.12. önkormányzati rendezvényeken a különböző helyszínek berendezése,
1.13. állami ünnepeken zászlózása



	Önkormányzati intézmények karbantartása, felújítása

1.14. a Városi Művelődési Központ, a Játékvár Óvoda és Bölcsőde, a Gyermekjóléti és Szociális Szolgáltató Központ, a Zentai Márton Egészségház, valamint a Polgármesteri Hivatal és a Martfűi Damjanich János Szakképző Iskola kollégiumának karbantartási, felújítási feladatai,
1.15. az 1.14. pontban foglalt intézmények fűtési felügyeletének biztosítása,
1.16. valamennyi az önkormányzat tulajdonában álló, vagyonkezelésbe nem adott, nem lakáscélú bérlemény karbantartása, felújítása,


Játszóterek, sportlétesítmények, helyi piac üzemeltetése

1.17.  a központi játszótér üzemeltetése, nyitva tartásának biztosítása, felügyelet megszervezése,
1.18. valamennyi közterületi játszótér játszóeszközeinek ellenőrzése, az ellenőrzés megállapításainak írásbeli közlése az Önkormányzatnak,
1.19. 1.19. A Városi sportpálya fűnyírási, pálya karbantartási, locsolási feladatai, a szociális helyiségek karbantartása, takarítása, és a Városi Sportcsarnok gondnoki feladatainak ellátása,
1.20. a helyi piac üzemeltetése,


Önkormányzati utak, járdák, közterek, zöldfelületek fenntartása, üzemeltetése, karbantartása, felújítása, csapadékvíz-elvezetés

1.21. az önkormányzati közutak, járdák biztonságos közlekedésre alkalmas, környezetének kulturált állapotban tartása, útburkolatok fenntartása, kátyúzása, felújítása,
1.22. forgalombiztonságot zavaró növényzet eltávolítása,
1.23. az utak (útburkolatok, járdák, úttartozékok, műtárgyak, várakozóhelyek) tisztántartása, télen a jég- és csúszásmentesítése, 
1.24.  ügyeleti, készenléti szolgálat működtetése téli időszakban, rendkívüli időjárási körülmények esetén,
1.25.  a helyi közutak, járdák állapotának folyamatos helyszíni ellenőrzése,
1.26. . közterületi zöldfelületek karbantartása, felújítása,
1.27. . a csapadékvíz-elvezető rendszerek fenntartása.

2. A Kft. köteles minden évben október 31. napjáig a következő évre vonatkozó Közszolgáltatási Feladattervet - a kompenzáció igénnyel együtt – az Önkormányzat részére átadni. A Kft köteles a feladatterv tervezetében olyan javaslatokat tenni, amelyek elősegítik a közszolgáltatás minél magasabb színvonalon és alacsonyabb költségszinten történő ellátását. Felek kötelesek minden évben legkésőbb december 1. napjáig a következő évre vonatkozó éves Közszolgáltatási Feladattervben megállapodni és elfogadni.

3. Az 1.14. pontban foglalt intézmények karbantartási és felújítási feladatai az intézményi költségvetésben kerülnek tervezésre, melyre vonatkozóan a Kft. az intézményvezetővel egyeztetve az éves feladattervben tesz javaslatot. 
Minden egyéb, jelen szerződés tárgyát képező karbantartási, felújítási feladat az Önkormányzat költségvetésében szerepel, melynek összeállításához a Kft. az éves feladattervben tesz javaslatot a polgármester részére.

4. Az Önkormányzat jogosult az éves feladattervben nem rögzített, a szerződés megkötésének időpontjában előre nem látható, de az Önkormányzat számára a külső feltételek változása miatt szükségessé váló, soron kívüli, a közszolgáltatási kötelezettség körébe tartozó eseti feladatok elvégzésével is megbízni. Az eseti megbízás alapján végzett közszolgáltatási feladatokra az Önkormányzat köteles kompenzációt fizetni.

5. Felek megállapodnak, hogy a Kft. az ellátandó karbantartási és üzemeltetési műszaki feladatokért teljes egészében felelős.
6. Felek megállapodnak, hogy a Kft. gondoskodik a karbantartási és üzemeltetési műszaki feladatok elvégzésének ellenőrzéséről, illetve a nem általa végzett, de általa koordinált karbantartási és üzemeltetési műszaki munkák átvételéről. Az elvégzett karbantartási és üzemeltetési munka műszaki átadásához az intézményvezetőt minden esetben meg kell hívni.
7. Az 1.20. pontban foglalt feladat ellátása körében a Kft.
8. az Önkormányzat nevében  beszedi a helyhasználati díjakat és azzal elszámol az Önkormányzatnak heti rendszerességgel.
9.  biztosítja a helyfizetési kötelezettség ellenőrzését.
10. felügyeli a piac rendjét, betartatja a piacszabályzatban foglalt előírásokat,
11. jogosult a helyhasználatot felmondani, a használót felszólítani a fizetési kötelezettség teljesítésére, a használóval egyezséget kötni,
12. köteles a közös használata szolgáló helyiségek és területek tisztán tartására, a piaci hulladék összegyűjtésének és elszállításának biztosítására.
13. Az I. fejezetben rögzített feladatok ellátásával összefüggésben okozott károkért a Kft. a Ptk. szerint tartozik felelősséggel.
14. Jelen szerződésben foglalt feladatok ellátása érdekében az Önkormányzat e szerződés mellékletében foglalt eszközöket a Kft. részére használatba adja. A használatra átadott eszközök karbantartása, felújítása, pótlása, cseréje a Kft. feladata. 
15. A Kft. jogosult a közszolgáltatási feladatainak teljesítése érdekében közreműködőt igénybe venni, ha ezáltal a teljesítés hatékonysága, minősége nő, vagy a költsége csökken. A Kft. és a közreműködők közötti szerződések rendelkezései nem lehetnek ellentétesek e szerződésben foglaltakkal. A közreműködő igénybevétele nem növelheti a kompenzációt. A Kft. a közreműködő teljesítéséért úgy felel, mintha saját maga teljesített volna.


II.

Az Önkormányzat jogai és kötelezettségei

16. Az Önkormányzat az üzemeltetési – fenntartási tevékenység ellátását biztosító alapadatokat és nyilvántartásokat a Kft. rendelkezésére bocsátja, a változásokról haladéktalanul írásban tájékoztatja. A közterületek fenntartását saját, az általa kijelölt személy vagy szervezet, valamint lakossági észrevételek alapján folyamatosan ellenőrzi, és figyelemmel kíséri az üzemeltetés és a fenntartási tevékenység működését, az észlelt hiányosságokat a Kft. kötelmeibe tartozóan haladéktalanul jelzi azt meghaladóan saját hatáskörben a vonatkozó jogszabályok figyelembe vételével megteszi a szükséges intézkedéseket.

17. Az Önkormányzat jogosult közös egyeztető helyszíni szemlét összehívni a tudomására jutott lakossági bejelentések, kérések megalapozottságának megállapítására, a jogos igények műszaki megoldásának meghatározására.
A kapcsolattartásra kijelölt személyek a lakossági bejelentések, kérések, észrevételek tekintetében folyamatosan egyeztetnek a Kft-vel, amennyiben egyeztető szemle megtartása válik szükségessé, annak idejéről és helyszínéről értesíti a Kft-t.


                                                      III.

                         A Kft. kötelezettségei

1. Ügyfél tájékoztatás, panaszkezelés
A Kft. köteles hétfőtől csütörtökig 8-15 óráig, pénteken: 8-12 óráig telefonon, faxon, e-mailen történő kapcsolattartást biztosítani. A Kft. a vonatkozó szolgáltatások feltüntetésével köteles az Ügyfeleket hirdetmény útján, honlapján – illetve más helyben szokásos módon – tájékoztatni. 
Az Ügyfelek a Közszolgáltatási Tevékenység ellátásával kapcsolatos panaszaikkal, észrevételeikkel a Kft. ügyfélszolgálatához fordulhatnak. A beérkezett panaszokat a Kft. nyilvántartásba veszi. A Kft. köteles a panaszok, észrevételek kivizsgálását, az orvoslásukhoz szükséges intézkedések megtételét és az Ügyfelek tájékoztatását ésszerűen lehetséges legrövidebb időn belül elvégezni. 
Abban az esetben, ha az Ügyfél az Önkormányzathoz fordul bejelentéssel, panasszal, úgy az Önkormányzat köteles erről a Kft-t késedelem nélkül tájékoztatni, és egyidejűleg a bejelentést, illetve a panaszt a Kft-nek kivizsgálásra, illetve további intézkedésre továbbítani. Az így átadott bejelentéseket, illetve panaszokat a Kft. köteles ésszerű időn belül – de legfeljebb 30 napon belül – kivizsgálni, és a szükséges intézkedéseket megtenni, valamint mindezekről az Önkormányzatot egyidejűleg tájékoztatni.
A panaszok, bejelentések alapján Önkormányzat jogosult a Kft. ügyfél tájékoztatása, feladatellátása vonatkozásában észrevételeket tenni.

 
2. Jogszabályoknak való megfelelés 
A Kft. köteles megfelelni a rá vonatkozó jogszabályoknak, különösen az olyan rendelkezéseknek, amelyek esetében a megfeleléshiánya veszélyezteti a Közszolgáltatási Kötelezettség teljesítését. 

3. Engedélyek 
A Kft. köteles minden olyan engedélyt megszerezni, fenntartani és minden lényeges tekintetben megfelelni az ilyen engedély feltételeinek, amely jogszabály előírása alapján a Közszolgáltatási Tevékenység folytatásához szükséges. 

4. Tevékenységek elkülönítése 
A Kft. köteles számviteli nyilvántartásaiban és az éves beszámoló részét képező kiegészítő mellékletben a Szerződés I. pontjában írt Közszolgáltatási Tevékenységet és Egyéb Tevékenységeit, valamint azok finanszírozását elkülönítetten kezelni (keresztfinanszírozás tilalma). 

5. Működési hatékonyság 
A Kft. köteles gazdálkodását a tőle elvárható gondossággal, a költséghatékonyságot szem előtt tartva folytatni, különösen:
(a) a Kft. nem folytathat összességében veszteséges Egyéb Tevékenységeket;
(b) a Kft. Egyéb tevékenysége nem veszélyeztetheti a Közszolgáltatási Tevékenységét, ugyanakkor Kft. törekszik a rendelkezésére álló személyi állomány és eszközök minél teljesebb hatékony kihasználására; és 
(c) a Kft. egyes közszolgáltatási feladatok ellátásánál – a jelen Szerződés I.10. pontjában meghatározott szempontok alapján – mérlegelni köteles, hogy az adott feladatot saját maga vagy Közreműködő(k) igénybevételével lássa-e el, és ennek alapján hozza meg a döntését a vonatkozó jogszabályokban, valamint a jelen Szerződésben foglaltak figyelembe vételével. 

6. Üzemeltetés és karbantartás 
A Kft. köteles a Közszolgáltatási Kötelezettség teljesítéséhez szükséges tárgyi eszközöknek a Jó Szakmai Gyakorlatnak és a Belső Szabályzatoknak megfelelő üzemeltetését és karbantartását biztosítani. 



7. Kárfelelősség 
A Kft. köteles a feladat hibás vagy nemteljesítéséből eredő okból bekövetkező, azzal ok-okozati összefüggésben álló károk esetén az Önkormányzatnak azt megtéríteni, illetve harmadik személyek felé azokért helytállni, és az Önkormányzatot bármely hátrányos jogkövetkezmények alól mentesíteni. E pont értelmében megtérítési igénynek minősül a biztosítással nem fedezett önrész, és az események miatti biztosítási díjnövekmény is. 

8. Terhelési tilalom
A Kft. azon eszközein, melyek jelen szerződés teljesítéséhez használatosak, nem alapítható olyan teher (pl. zálogjog, jelzálogjog, óvadék, követelés biztosítására irányuló engedményezés vagy bármely más szerződés vagy megállapodás, amelynek célja valamely személy kötelezettségeinek biztosítása), amely a Közszolgáltatási Kötelezettség teljesítését veszélyezteti. 

9. Tájékoztatási kötelezettség  
A Kft. a tudomásszerzést követően haladéktalanul köteles az Önkormányzatot tájékoztatni. 
9.1. bármely olyan eseményről vagy körülményről, amely a Szerződés VI.3. pontja (Önkormányzat rendkívüli felmondási joga) értelmében megalapíthatja az Önkormányzat azonnali hatályú felmondási jogát;
9.2. bármely lényeges biztosítási eseményről;
9.3. bármely a Kft. ellen folyamatban lévő lényeges bírósági, vagy közigazgatási eljárás részleteiről;  
9.4. bármely a Kft-vel szemben környezetvédelmi jogszabály alapján támasztott lényeges követelés részleteiről;
9.5. bármely olyan egyéb eseményről vagy körülményről, amely veszélyezteti a Közszolgáltatási Kötelezettség teljesítését;
9.6. minden olyan jogszabályváltozásról, vagy egyéb körülményről, amely a Szerződés módosítását teszi szükségessé.

11. Iratmegőrzési kötelezettség 
Közszolgáltató minden a Kompenzáció számításhoz kapcsolódó iratot a Kompenzáció odaítélését követő 10 évig köteles megőrizni és az Önkormányzat ilyen irányú felhívása esetén köteles azokat bemutatni. 



                                                         IV.

Kompenzáció meghatározása, kifizetése, elszámolása

1. Keresztfinanszírozás tilalma
A Kft. a Kompenzációt kizárólag a jelen szerződés I. pontjában felsorolt Közszolgáltatási Tevékenység Költségének finanszírozására és az Ésszerű Nyereség képzésére jogosult és köteles felhasználni. 
A nem a Közszolgáltatási Tevékenység Költségének finanszírozására és az Ésszerű Nyereség képzésére felhasznált, az Önkormányzat költségvetése terhére kifizetett Kompenzáció tekintetében a Kft-t visszafizetési kötelezettség terheli olyan mértékig, amilyen mértékben a Kifizetett Kompenzáció nem a Közszolgáltatási Tevékenység Költségének finanszírozására került felhasználásra. A Kft. ezt az összeget az Önkormányzat általi tényleges kifizetés és a Kft. általi tényleges visszafizetés között eltelt időszakra felszámított jegybanki alapkamattal növelten köteles visszafizetni. 


2.  Az Előirányzott Kompenzáció meghatározása   
A Kft. köteles minden évben legkésőbb október 31-ig – a következő évre vonatkozó Éves Közszolgáltatási Feladatterv tervezetével együtt – az Önkormányzatnak átadni a következő naptári évre vonatkozó előzetes üzleti terve alapján, a Szerződés 1. mellékletében (Kompenzáció számítási módszere) foglaltak szerint a következő naptári évre vonatkozó tervezett Kompenzáció igényét (igényelt Előirányzott Kompenzáció).
Az Önkormányzat jogosult a Kft. által benyújtott Kompenzáció igényt ellenőrizni és indokolt esetben arról egyeztetéseket kezdeményezni. 
A Szerződő Felek által kölcsönösen elfogadott Kompenzáció igény alapján az Önkormányzat költségvetésében rögzíti az Előirányzott Kompenzáció mértékét. 

3. Az Előirányzott Kompenzáció teljesítése 
Az Önkormányzat a megállapított éves kompenzáció 1/12 részét minden hónap 5. napjáig utalja a Kft. bankszámlájára.
Az Önkormányzat tárgyévi költségvetésének elfogadásáig a tárgyévet megelőző évi Előirányzott Kompenzáció 1/12 része alapján kerülnek teljesítésre a havi kifizetések azzal, hogy az Önkormányzat tárgyévi költségvetésének elfogadását követően legkésőbb 30 napon belül Szerződő Felek kötelesek a különbözetről elszámolni. Ha az ily módon teljesített havi kifizetések összege kevesebb annál, mint ami a tárgyévi Előirányzott Kompenzáció összege alapján a Kft-nek jár, akkor az Önkormányzat köteles a különbözetet egy összegben a Kft. által megjelölt bankszámlára átutalni. Ellenkező esetben a különbözet a tárgyévben hátralévő, következő havi kifizetések összegéből az Önkormányzat által levonásra (beszámításra) kerül. 
  
4. Késedelmi kamat 
Az Önkormányzat az esedékes fizetési kötelezettsége késedelmes teljesítése esetén késedelmi kamatot köteles fizetni Közszolgáltatónak az esedékességtől a fizetés tényleges teljesítéséig eltelt időszakra vonatkozóan. A késedelmi kamatláb mértéke a Ptk. 6:48. §-a az irányadó. 

5. Éves elszámolás
A Kft. minden naptári év október 31-ig köteles jelezni az Önkormányzatnak a tárgyévre vonatkozóan az előzetes (várható) adatai alapján alulkompenzáció, vagy a túlkompenzáció becsült összegét – feltéve, ha van ilyen – annak érdekében, hogy az figyelembe vehető legyen – az esettől függően – az Önkormányzat következő évre vonatkozó költségvetési tervezésében. 
A Kft. az éves számviteli zárását követően 30 napon belül, de legkésőbb minden naptári év február 28-ig köteles az előző évi Kompenzációról elszámolni. A végleges elszámoláshoz a Kft. köteles kiszámítani és az Önkormányzatnak átadni:
· (a az Éves Működési Jelentés alapján, az előző évre járó Jogos Kompenzációigény összegét (amely tartalmazza az esetlegesen alkalmazandó Teljesítmény Kötbér levonását); valamint
· a Jogos Kompenzációigény és a Kifizetett Kompenzáció különbözetét (ha van ilyen).
Az Önkormányzat köteles a Kft. által készített számításokat ellenőrizni és indokolt esetben arról egyeztetéseket kezdeményezni, és az egyeztetéseket a tárgyév március 31. napjáig lezárni. 
A Kft. auditált mérlege alapján történő éves elszámolás elfogadására az előző évi Kompenzációra vonatkozó Önkormányzati elfogadást követően kerül sor. Az éves elszámolás alapja a Szerződő Felek által kölcsönösen elfogadott Jogos Kompenzációigény. 
A jelen pont rendelkezéseinek alkalmazásával elszámolást kell készíteni a Szerződés megszűnésekor, és az ezen elszámolás alapján meghatározott esetleges alulkompenzáció vagy túlkompenzáció összegét legkésőbb a Szerződés megszűnésétől számított 30 napon belül a fizetésre kötelezett Fél a másik félnek megtéríteni köteles. 

6. Alulkompenzáció megtérítése 
Ha a tárgyévi várható adatok alapján a tárgyévi várható Jogos Kompenzációigény nagyobb a tárgyévi várható Kifizetett Kompenzáció összegénél, akkor a tárgyévet követő évre vonatkozó Előirányzott Kompenzáció számításánál a várható alulkompenzációt figyelembe kell venni. Amennyiben a várható alulkompenzáció miatt a Kft-nél várhatóan keletkező likviditási hiány veszélyeztetné a Közszolgáltatási Kötelezettség teljesítését, úgy azt a Közszolgáltató haladéktalanul jelzi az Önkormányzat felé, az alulkompenzációból eredő számszerűsített igényével együtt. 
Az Önkormányzat az alulkompenzációból eredő igényt köteles haladéktalanul megvizsgálni és az igazolt alulkompenzációs különbséget az elszámolásoknak megfelelő ütemezésben megtéríteni. Ennek elmaradása esetén a Közszolgáltató az Éves Közszolgáltatási Feladatterv módosítását jogosult kezdeményezni. 
Ha az éves végleges elszámolás alapján a Jogos Kompenzációigény és a Kifizetett Kompenzáció alapján számított alulkompenzáció tényleges összege eltér az előbbiek szerint meghatározott várható összegtől, akkor az Önkormányzat az éves végleges elszámolást követően legkésőbb 30 napon belül köteles a különbözetet a Kft. által megjelölt bankszámlára átutalni.

7. Túlkompenzációra vonatkozó rendelkezések
Ha az üzleti zárójelentés szerint a túlkompenzáció mértéke a 10 %-ot – a teljes közszolgáltatásra vetítve – meghaladná, úgy a 10 % feletti mértéket a Kft. köteles az Önkormányzat részére az üzleti zárójelentés leadását követő 30 napon belül megfizetni. 
Ha a túlkompenzáció a 10 %-ot nem haladja meg, a túlkompenzáció átvihető a következő időszakra, és levonható az arra az időszakra fizetendő támogatás összegéből. 
Az alul- és túlkompenzáció számítása jelen szerződés 2. melléklete szerint történik.

8. Az alul- és túlkompenzáció számviteli elszámolása
A tárgyévet követő évben az Előirányzott Kompenzáció meghatározása során csökkentő vagy növelő tételként figyelembeveendő alulkompenzáció, illetve túlkompenzáció összegét a Kft-nek időbeli elhatárolásba kell helyeznie. 

V.

Bizalmas információk 

18. Felek megállapodnak, hogy jelen szerződéssel és annak teljesítésével kapcsolatosan tudomásukra jutott információ illetőleg más módon megismert, nyilvánosan nem hozzáférhető minden olyan tény, személyes adatok, dokumentum üzleti titoknak minősül, amelynek nyilvánosságra hozatala a felek hivatali, üzleti vagy egyéb érdekeit sértené.
19. Felek kijelentik, hogy jelen szerződés tejesítése során harmadik személlyel kapcsolatos adatokat bizalmasan kezelik, és nem hozzák más felek tudomására. Kivételt képez ez alól az az eset, mely valamelyik fél jogszabályban előírt kötelezettségének teljesítése érdekében hozza nyilvánosságra a fenti információ valamelyikét.
20. Felek mindent megtesznek annak érdekében, hogy a fenti kötelezettségekről az érintett munkavállalóikat, vagy egyéb közreműködőket tájékoztassák, a fenti előírásokat betartsák és betartassák.

VI.

Szerződés megszűnése, együttműködés, viták rendezése

21. A szerződés kizárólag szerződő felek közös megegyezésével, írásban módosítható. Ha jogszabályváltozás miatt a szerződés valamely rendelkezésének módosítása válik szükségessé, akkor Felek kötelesek arról késedelem nélkül tárgyalásokat kezdeni. 

22. Felek megállapodnak, hogy jelen szerződést közös megegyezéssel bármikor megszüntethetik.

23. 3.1. Tekintettel annak határozott időtartamára, a Szerződés bármely Fél egyoldalú nyilatkozatával kizárólag a Szerződésben meghatározott rendkívüli esetekben szüntethető meg. 

3.2. Önkormányzat rendkívüli felmondási joga
Az Önkormányzat a Szerződést kizárólag az alábbi esetekben jogosult a Kft-hez címzett egyoldalú nyilatkozattal, azonnali hatállyal megszüntetni:

(a) a Kft. a Kompenzációt nem a jelen Szerződésben meghatározott célra használja fel;

(b) a Kft. a Szerződésben vállalt bármely lényeges kötelezettségét nem teljesíti, és e mulasztását az Önkormányzat felszólításától számított 30 napon belül nem orvosolja; 

(c) harmadik személy kérelmet nyújt be a Kft. ellen csőd-, felszámolási vagy cégtörlési eljárás indítására és a kérelemnek az illetékes bíróság helyt ad, kivéve, ha a Kft. 30 napon belül igazolja az eljárás megszüntetését;

3.3. Kft. rendkívüli felmondási joga 
A Kft. a Szerződést kizárólag abban az esetben jogosult az Önkormányzathoz címzett egyoldalú nyilatkozattal, azonnali hatállyal megszüntetni, ha az Önkormányzat a Szerződésben vállalt fizetési kötelezettségét annak esedékességekor nem teljesíti oly módon, hogy az a Közszolgáltatási Kötelezettség teljesítését ellehetetleníti, és a mulasztását az Önkormányzat a Kft. felszólítását követő 30 napon belül nem orvosolja. 
Tekintettel a Közszolgáltatások folyamatos fenntartásához fűződő társadalmi érdekekre, a Kft. kötelezettséget vállal arra, hogy rendkívüli felmondási joga gyakorlását követően jóhiszemű tárgyalásokat folytat az Önkormányzattal arra vonatkozóan, hogy mely minimálisan elégséges Közszolgáltatások nyújtását vállalja és milyen feltételekkel azon időszakban, amely ésszerűen elegendő időt (minimum 60 nap) biztosít az Önkormányzat számára a megszűnt Szerződés helyettesítésére. 

24. Felek jelen szerződéssel kapcsolatos kötelezettségeik teljesítése során a tőlük elvárható módon, jóhiszeműen együttműködnek.

25. A jelen szerződésből eredő vagy azzal összefüggő bármely vitát felek kötelesek egyeztető tárgyaláson rendezni. A vitás kérdések egyeztetését bármelyik fél írásban kezdeményezheti.

26. Amennyiben a vitás kérdést felek nem tudják trendezni, úgy a vita eldöntésére felek – hatáskörtől függően – alávetik magukat a Szolnoki Járásbíróság, illetve a Szolnoki Törvényszék kizárólagos illetékességének.

27. Felek kijelentik, hogy Önkormányzat magyarországi települési önkormányzat, míg a Kft. Magyarországon bejegyzett jogi személyiségű gazdasági társaság és ezen szerződés megkötésére vonatkozó képességüket jogszabály nem korlátozza és nem zárja ki.,
VI.

Záró rendelkezések

28. A Kft. a jelen szerződésben meghatározott feladatok ellátása során minden esetben köteles a hatályos jogszabályoknak megfelelően, az Önkormányzat érdekeit szem előtt tartva eljárni.
29. Jelen szerződés maradéktalan végrehajtása érdekében az Önkormányzatot a polgármester, a Kft-t az ügyvezető képviseli.

Jelen szerződést Felek átolvasták és közös értelmezés után, mint akaratukkal mindenben megegyezőt 6 példányban aláírják.


Martfű, 2015. november …..

Dr Papp Antal							Veres Gábor
polgármester							 	 ügyvezető

Ellenjegyzem: 
Martfű, 2015. november …...

		Szász Éva					Kontra Lajos                                                                                                
                          jegyző                                               pénzügyi és adóügyi irodavezető













1. sz. melléklet
KOMPENZÁCIÓ SZÁMÍTÁSI MÓDSZERE
Fogalom-meghatározások 
A mellékletben szereplő fogalmak az alábbi jelentéssel bírnak:
Közszolgáltatási Tevékenység Bevétele: a közfeladat ellátásából származó díj- és egyéb (ár)bevételek és költségtérítések
Közszolgáltatási Tevékenység Költsége: : a közfeladat ellátásával kapcsolatosan felmerülő állandó és változó költségek összessége. 
Közszolgáltatási Tevékenység Állandó Költsége: a közfeladat ellátásából adódó folyamatos működéséhez, fenntartásához szükséges, ismétlő jelleggel felmerülő valamennyi költség. 
Közszolgáltatási Tevékenység Változó Költsége: a közfeladat ellátásából adódó folyamatos működéséhez, fenntartásához szükséges, eseti és/vagy rendszeres, esetleg időszaki jelleggel felmerülő valamennyi költség. 
Befektetési/Beruházási Költség: : a közfeladat  ellátásához szükséges immateriális javak és tárgyi eszközök számviteli szabályok szerinti tárgyévi bekerülési költsége (legfeljebb az ezekre felszámítható tárgyévi értékcsökkenés és nem a beruházás bekerülési értéke)
Alapdíj: A közfeladat Állandó Költségének, a Tartalék Keretnek és az Ésszerű Nyereségnek azon összege, amely a közszolgáltatás bevételéből nem térül meg (Közszolgáltatási Tevékenység Bevétel – Közszolgáltatási Tevékenység Költsége)
Változódíj: A közfeladat Változó Költsége és a Befektetési/Beruházási Költségek összege.
Ésszerű Nyereség: A közfeladat Költsége összegének a tárgyévet megelőző év KSH szerint fogyasztói árindexének 3 százalékponttal növelt százaléka. 
A Kompenzáció mértékének meghatározása az alábbi számítási módszer szerint történik:
+ Közszolgáltatási Tevékenység Bevétele
- Közszolgáltatási Tevékenység Költsége 
- Befektetési/Beruházási Költség 
- Ésszerű Nyereség
= Kompenzáció
 
Amennyiben a fenti számítás eredményképpen meghatározott Kompenzáció Összege pozitív előjelű, akkor megtérítésre nincs szükség. 



2. sz. melléklet
ALUL-VAGY TÚLKOMPENZÁCIÓ SZÁMÍTÁSI MÓDSZERE
Fogalom-meghatározások 
A mellékletben szereplő fogalmak az alábbi jelentéssel bírnak:
Közszolgáltatási Tevékenység Bevétele: a közfeladat ellátásából származó díj- és egyéb (ár)bevételek és költségtérítések
Közszolgáltatási Tevékenység Költsége: a közfeladat ellátásával kapcsolatosan felmerülő állandó és változó költségek összessége. 
Közszolgáltatási Tevékenység Állandó Költsége: a közfeladat ellátásából adódó folyamatos működéséhez, fenntartásához szükséges, ismétlő jelleggel felmerülő valamennyi költség. 
Közszolgáltatási Tevékenység Változó Költsége: a közfeladat ellátásából adódó folyamatos működéséhez, fenntartásához szükséges, eseti és/vagy rendszeres, esetleg időszaki jelleggel felmerülő valamennyi költség. 
Befektetési/Beruházási Költség: a közfeladat ellátásához szükséges immateriális javak és tárgyi eszközök számviteli szabályok szerinti tárgyévi bekerülési költsége (legfeljebb az ezekre felszámítható tárgyévi értékcsökkenés és nem a beruházás bekerülési értéke)
Alapdíj: A közfeladat Állandó Költségének, a Tartalék Keretnek és az Ésszerű Nyereségnek azon összege, amely a közszolgáltatás bevételéből nem térül meg (közszolgáltatási bevétel- költség)
Változódíj: A közfeladat Változó Költsége és a Befektetési/Beruházási Költségének az összege.
Ésszerű Nyereség: A közfeladat Költsége összegének a tárgyévet megelőző év KSH szerint fogyasztói árindexének 3 százalékponttal növelt százaléka. 
Az alul- vagy túlkompenzáció mértékének meghatározása az alábbi számítási módszer szerint történik:
+ Közszolgáltatási Tevékenység Bevétele
- Közszolgáltatási Tevékenység Költsége 
ebből: állandó költség
változó költség 
- Befektetési/Beruházási Költség 
- Ésszerű Nyereség
+ Kompenzáció
 
Amennyiben a fenti számítás eredményképpen meghatározott összeg negatív előjelű, „Alulkompenzáció” történt, amennyiben pozitív előjelű, akkor „Túlkompenzáció” történt.

